Članak 338. Ugovora o funkcioniranju Europske unije (UFEU) daje pravnu osnovu za europsku statistiku. Kada je to nužno za obavljanje djelatnosti Unije, mjere za izradu statistika donose Europski parlament i Vijeće u skladu s redovnim zakonodavnim postupkom. Člankom 338. se utvrđuju uvjeti u vezi s izradom europskih statistika i propisuje obveza poštovanja standarda nepristranosti, pouzdanosti, objektivnosti, znanstvene nezavisnosti, učinkovitosti u odnosu na troškove i statističke povjerljivosti.

Otvoreno javno savjetovanje je provedeno u razdoblju od kolovoza do studenog 2015., a rezultati su podrobno opisani u posebnom izvješću.

Otvoreno javno savjetovanje od kolovoza do studenog 2015. Pisana savjetovanja i saslušanja počevši od 2014.

Otvoreno javno savjetovanje od kolovoza do studenog 2015.

Iako je ova inicijativa pokrenuta prije donošenja novih smjernica za bolju regulativu (COM (2015) 215), izrađena je procjena trenutačne situacije na temelju dostupnih informacija i dokumentacije. Dodatno, Eurostatov standardni sustav za procjenu trenutačnog zakonodavstva oblikovao je središnji dio cijelog postupka.

3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

S obzirom na ciljeve i sadržaj prijedloga, uredba je najprimjereniji instrument. Važne zajedničke politike EU-a kao što je to ZPP sami po sebi ovise o usporedivim, usklađenim i visokokvalitetnim poljoprivrednim statistikama na Europskoj razini. To se može osigurati pravilnicima koji su izravno primjenjivi u državama članicama i ne zahtijeva prethodno prenošenje u nacionalni zakon. Tim pravilnicima se omogućava prikupljanje podataka s istom razinom pojedinosti u svim državama članicama i nameće primjena zajedničkih standarda, definicija i metodologija. Time se osigurava izrada visokokvalitetnih usporedivih statistika u službi politika EU-a na učinkovit i pravodoban način. Direktivama se ne bi mogla osigurati slična željena razina usklađenosti jer bi kvaliteta podataka ovisila o odlukama 28 različitih zakonodavstava.

Očekuje se kako će se uredbom smanjiti financijsko i administrativno opterećenje davatelja podataka, nacionalnih, regionalnih i lokalnih tijela, tvrtki i šire javnosti. To će postići pomoću: standardizacije koncepata i metoda, uklanjanja udvostručavanja, smanjenja učestalosti dostave podataka u nekim područjima te boljeg iskorištavanja kombinacije izvora u dodatku statističkim istraživanjima.

Cilj REFIT-ovog prijedloga je na najbolji mogući način iskoristiti dobivene informacije te zadovoljiti postojeće i buduće potrebe za europskim poljoprivrednim statistikama, uz istovremeno ograničavanje opterećenja davanja podataka. To pojednostavljenje trebalo bi se postići svođenjem različitih načina prikupljanja europskih statističkih podataka, koji su trenutačno obuhvaćeni zasebnim uredbama, pod jedan jedinstveni okvir.

Opcija 1 „Osnovni scenarij” nudi najgore rezultate u gotovo svim dimenzijama, posebno za dugoročno razdoblje u kojem su potrebe za podacima sve veće, a resursi sve manji. Opcija 2 „Produženje” kratkoročno nudi samo ograničenu vrijednost i teško oštećuje dugoročno funkcioniranje EASS-a kako s vremenom taj sustav postaje sve više zastario i glomazan. Opcije 3 „Jedinstvena okvirna uredba” i 4 „Integracija u dva koraka” iako zahtijevaju nešto početnih ulaganja i donošenje novih uredaba EU-a, nude najbolje mogućnosti za postizanje ranije oblikovanih ciljeva na troškovno učinkovit način, predstavljaju usporedivo najniži rizik, imaju najpozitivnije neizravne učinke te najbolje zadovoljavaju zahtjeve dionika. Također i ispunjavaju ciljeve REFIT-a za ažuriranjem zakonodavstva Unije u svrhu poboljšanja omjera troška i koristi i smanjenja opterećenja malih i srednjih poduzeća (MSP-ova). Opcija 4 ima dodatne koristi jer nosi manji vremenski rizik u zakonodavnim postupcima (pošto Vijeće i Parlament moraju usvojiti novu uredbu o popisu poljoprivrednih gospodarstava najkasnije do kraja 2018.) i jer je malo fleksibilnija zbog nešto jednostavnije zakonodavne osnove. Zato Eurostat daje prednost opciji 4 pred opcijom 3.

Obnova Uredbe (EZ) br. 1166/2008 br. 1166/2008 koja ističe do 2018. To bi značilo da bi se trenutačni sustav, koji je na snazi od 1966., nastavio bez integracije izmjena. Ostalo zakonodavstvo o poljoprivrednoj statistici ostalo bi na snazi i zadržalo bi se trenutačno stanje.

Prijedlog ima financijski učinak za godine 2019. do 2020. (s mogućim financijskim učinkom produženim do 2028. zavisno o sljedećem VFO-u).

Drugo izvješće o nadzoru u trogodišnjem periodu zamijenit će se retrospektivnom evaluacijom obnovljenog EASS-a, provedenom prema smjernicama Komisije za procjenu. Također može izgraditi temelje za buduće revizije zakonodavstva, ako to pokaže neophodnim.

Završni članci odnose se na postupak odbora (članak 17.) i na stavljanje izvan snage dviju postojećih uredaba koje će u potpunosti zamijeniti Uredba (članak 18.).

U pet Priloga Uredbi određeni su detalji o koeficijentima stočnih jedinica, popis fizičkih pragova, popis karakteristika za osnovne strukturne podatke, karakteristike koje treba pokriti u modulima i zahtjeve vezane uz točnost.

2016/0389 (COD)

Prijedlog

UREDBE EUROPSKOG PARLAMENTA I VIJEĆA

o integriranoj statistici na razini poljoprivrednih gospodarstava

i stavljanju izvan snage uredaba (EU) br. 1166/2008 i (EZ) br. 1337/2011

(Tekst značajan za EGP)

EUROPSKI PARLAMENT I VIJEĆE EUROPSKE UNIJE,

uzimajući u obzir Ugovor o funkcioniranju Europske unije, a posebno njegov članak 338.,

uzimajući u obzir prijedlog Europske komisije,

nakon prosljeđivanja nacrta zakonodavnog akta nacionalnim parlamentima,

u skladu s redovnim zakonodavnim postupkom,

budući da:

(1)Uredbom (EZ) br. 1166/2088 Europskog parlamenta i Vijeća uspostavlja se okvir za Europske statistike o strukturi poljoprivrednih gospodarstava do 2016. Uredbu (EZ) br. 1166/2008 treba naknadno ukinuti.

(2)Program europskih istraživanja o strukturi poljoprivrednih gospodarstava, koji je provođen u Uniji od 1966. treba biti nastavljeni kako bi se ispitali trendovi u strukturi poljoprivrednih gospodarstava na razini Unije i izgradila baza statističkih podataka neophodna za oblikovanje, provedbu, nadzor i procjenu povezanih politika, osobito Zajedničke poljoprivredne politike te okolišnih politika, politika za prilagodbu klimatskim promjenama i politika ublažavanja.

(3)Međunarodna evaluacija poljoprivrednih statistika dovela je do uspostavljanja Globalne strategije za poboljšanje poljoprivrednih i ruralnih statistika Organizacije za prehranu i poljoprivredu (FAO) i ruralne statistike podržane od strane Odbora za statistiku Ujedinjenih Naroda (UNSC) 2010. godine. Europska poljoprivredna statistika trebala bi, gdje je to prikladno, slijediti preporuke Globalne strategije za poboljšanje poljoprivrednih i ruralnih statistika, kao i one svjetskog programa za popis poljoprivrednih gospodarstava 2020. organizacije FAO.

(4)Kako bi se utvrdio okvir za usklađene, usporedive i koherentne statistike, potrebno je uspostaviti Višenamjenski program istraživanja o poljoprivrednim gospodarstvima za razdoblje od sljedećih deset godina.

(5)Strategijom za poljoprivrednu statistiku za 2020. i nadalje koju je utvrdio Odbor za Europski statistički sustav (ESSC) u studenome 2015., predviđa se donošenje dviju okvirnih Uredbi kojima će se obuhvatiti svi aspekti poljoprivredne statistike, osim ekonomskih računa za poljoprivredu. Ova Uredba o integriranoj statistici na razini poljoprivrednih gospodarstava jedna je od tih okvirnih uredbi.